paragraph_text: Shawn Crawford (, 14. siječnja 1978.), američki atletičar, sprinter i olimpijski pobjednik. Široj javosti prvi put postaje poznat 2001. godine na Svjetskom prvenstvu u Edmontonu kada osvaja bronzanu medalju na 200m. Na Olimpijskim igrama u Ateni 2004. godine osvojio je zlatnu medalju na 200m, te srebro u štafeti 4x100m, zajedno s Coby Millerom, Justinom Gatlinom i Maurice Greeneom. Na sljedećim Olimpijskim igrama u Pekingu 2008. godine nije uspio obraniti zlato na 200m završivši tek četvrti, ali zbog diskvalifikacije drugog i trećeg natjecatelja osvojio je srebro.